
R E F E R A T   D E   A P R O B A R E
privind aprobarea Devizului general, actualizat în conformitate cu prevederile Legii nr. 141/2025 și, totodată, cu prevederile Ordonanței de Urgență a Guvernului nr. 64/2022, pentru obiectivul de investiții ”REABILITARE TERMICĂ PENTRU
 CREȘTEREA EFICIENȚEI ENERGETICE A CLĂDIRII 
PRIMĂRIEI MUNICIPIULUI BRAD”



[bookmark: _Hlk216250427]Prin Hotărârea Consiliului Local nr. 90/2024 au fost aprobate Documentația tehnico-economică și Devizul general, faza DTAC, pentru obiectivul de investiții ”REABILITARE TERMICĂ PENTRU CREȘTEREA EFICIENȚEI ENERGETICE A CLĂDIRII PRIMĂRIEI MUNICIPIULUI BRAD”. 	                                                                                                	În urma finalizării procedurilor de achiziție publică, a fost semnat Contractul de lucrări nr. 21440 din data de 13.03.2025 în valoare de 4.441.876,06 lei (fără T.V.A.).
Astfel, prin Hotărârea Consiliului Local nr. 97/2025 a fost actualizat Devizul general, după finalizarea procedurilor de achiziție publică, în valoare de 5.960.382,49 lei (fără T.V.A.), respectiv 7.040.559,93 lei (cu T.V.A.).
În conformitate cu prevederile art. II pct. 42 din Legea nr. 141/2025 privind unele  măsuri fiscal-bugetare, cu modificările și completările ulterioare, ”cota standard se aplică asupra bazei de impozitare pentru operațiunile impozabile care nu sunt scutite de taxă sau care nu sunt supuse cotei reduse, iar nivelul acesteia este 21%”, dar și cu solicitarea executantului privind ajustarea prețului contractului în conformitate cu prevederile Ordonanței de Urgenta nr. 64/2022 privind ajustarea preţurilor şi a valorii devizelor generale în cadrul proiectelor finanţate din fonduri externe nerambursabile, se impune actualizarea valorii Devizului general aferent acestui obiectiv de investiții.
Valoarea ajustării este de 197.281,99 lei (fără T.V.A.) și se va utiliza din Rezerva de implementare deja constituită, conform Devizului general care se va folosi numai pentru plata diferenţelor de preţ aferente ajustării preţului contractelor de achiziţie, respectiv constructii, instalatii electrice, instalatii sanitare, instalatii de incalzire si climatizare si amenajari exterioare fără a depăşi pragurile stabilite la art. 8 şi la art.18 din Ordonanța de Urgență a Guvernului nr. 64/2022, cu modificările și completările ulterioare.
Astfel, valoarea restului rămas de executat, la care s-a calculat ajustarea, este în cuantum de 2.742.606,50 lei (fără T.V.A.).
Pentru stabilirea valorii totale de finanțare a obiectivului de investiții, a fost elaborat Devizul general, actualizat conform prevederilor Legii nr. 141/2025 și, totodată, a prevederilor Ordonanței de Urgență a Guvernului nr. 64/2022, deviz care cuprinde atât valorile cheltuielilor  decontate (cu T.V.A. la cota de 19%), cât și cele care urmează să se deconteze (cu T.V.A. la cota de 21%).
Față de mențiunile anterioare, valoarea totală a Devizului general, actualizat prin aplicarea Legii nr. 141/2025 și, totodată, a Ordonanței de Urgență a Guvernului nr. 64/2022, devine 5.960.382,49 lei (fără T.V.A.), respectiv 7.174.110,53 lei (cu T.V.A.), din care C+M = 3,824,412.14 lei (fără T.V.A.), respectiv 4,621.659,43 lei (cu T.V.A.).
În contextul celor de mai sus am inițiat prezentul  proiect de hotărâre prin care am propus aprobarea Devizului general, actualizat în conformitate cu prevederile Legii nr. 141/2025 și, totodată, cu prevederile Ordonanței de Urgență a Guvernului nr. 64/2022, pentru obiectivul de investiții ”REABILITARE TERMICĂ PENTRU CREȘTEREA EFICIENȚEI ENERGETICE A CLĂDIRII PRIMĂRIEI MUNICIPIULUI BRAD” și îl supun spre dezbatere și aprobare plenului Consiliului Local al Municipiului Brad în forma prezentată.
	Invoc în susţinerea propunerii mele prevederile: O.U.G. nr. 124/2021 privind stabilirea cadrului instituțional si financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de Urgență a Guvernului nr. 155/2020 privind unele masuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, ale Hotărârii Guvernului nr. 209/2022 de aprobare a Normelor metodologice de aplicare a prevederilor Ordonanței de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de Urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, ale Hotărârii Guvernului nr. 477/2022 privind organizarea și funcționarea Ministerului Dezvoltării, Lucrărilor Publice și Administrației, cu modificările și completările ulterioare, in 24 martie 2022, se emite Ordinal Ministrului dezvoltării, lucrărilor publice și administrației privind aprobarea Ghidului specific privind regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte PNRR/2022/C5/2/B.2.1/1, component 5 – Valul renovării, Axa 1 – Schema de granturi pentru eficiență energetică și reziliență în clădiri publice, operațiunea B.2: Renovarea energetică moderată sau aprofundată a clădirilor publice, ale art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale H.G. nr. 907/2016 privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale Legii nr. 141/2025 privind unele  măsuri fiscal-bugetare cu modificările și completările ulterioare, ale art.129 alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

